section_heading: Životopis
paragraph_text: Ivan Geometar je vjerojatno bio plemićkog porijekla, ali ništa se ne zna o njegovoj rodbini. Bio je vrlo dobro obrazovan i služio je bizantsku vojsku prije nego se povukao u redovništvo.Kazhdan (1991), str. 1059. Stvarao je za vrijeme vladavine Nikefora II. Foke (963. – 969.), Ivana I. Cimiska (969. – 976.) i rane godine vladavine Bazilija II. (976. – 1025.). Kao posljedica toga, njegovo je pjesništvo puno upućivanja na ondašnje bizantske ratove s Bugarima i Rusima, kao i na pobune Varde Sklira i Varde Foke Mlađeg. Među bizantksim carevima najviše je hvalospjeva napisao o Nikeforu II. Foki, a ocrnio je njegovog ubojicu i nasljednika Ivana Cimiskija.Vasiliev (1958), str. 365. U prošlosti su ga netočno identificirali s drugim pjesnikom Ivanom, biskupom Melitene.